Komisijas Regula (EK) Nr.1852/2003 (2003. gada 21. oktobris), ar ko kokcidiostatu barībā atļauj izmantot 10 gadusDokuments attiecas uz EEZ



Oficiālais Vēstnesis L 271 , 22/10/2003 Lpp. 0013 - 0014

CS.ES Nodaļa 3 Sējums 40 Lpp. 405 - 406

ET.ES Nodaļa 3 Sējums 40 Lpp. 405 - 406

HU.ES Nodaļa 3 Sējums 40 Lpp. 405 - 406

LT.ES Nodaļa 3 Sējums 40 Lpp. 405 - 406

LV.ES Nodaļa 3 Sējums 40 Lpp. 405 - 406

MT.ES Nodaļa 3 Sējums 40 Lpp. 405 - 406

PL.ES Nodaļa 3 Sējums 40 Lpp. 405 - 406

SK.ES Nodaļa 3 Sējums 40 Lpp. 405 - 406

SL.ES Nodaļa 3 Sējums 40 Lpp. 405 - 406



Komisijas Regula (EK) Nr.1852/2003 (2003. gada 21. oktobris), ar ko kokcidiostatu barībā atļauj izmantot 10 gadus (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 1847/2003 [2], un jo īpaši tās 3. un 9. pantu, tā kā: (1) Direktīvā 70/524/EEK noteikts, ka dalībvalstis nedrīkst atļaut piedevas laist apritē, ja Kopiena nav devusi atļauju. (2) Attiecībā uz piedevām, kas minētas Direktīvas 70/524/EEK C pielikuma I daļā, kurā iekļauti kokcidiostati un citas zāles, var izsniegt atļauju, kas piesaistīta personai, kas ir atbildīga par to laišanu apritē. Šādu atļauju var izsniegt uz 10 gadiem, ja izpildīti visi attiecīgie minētajā direktīvā paredzētie nosacījumi. (3) Attiecībā uz kokcidiostata preparātu Sacox 120 microGranulate iesniegtā pieteikuma novērtējums atļaujas saņemšanai uz 10 gadiem liecina, ka attiecīgie Direktīvā 70/524/EEK minētie nosacījumi ir izpildīti. Dzīvnieku ēdināšanas zinātniskā komiteja sniegusi labvēlīgu atzinumu attiecībā uz kokcidiostata preparāta, kas pieder grupai "kokcidiostati un citas zāles", drošību un labvēlīgo ietekmi uz dējējcāļiem. (4) Attiecīgi kokcidiostata preparātu Sacox 120 microGranulate jāatļauj izmantot 10 gadus un jāiekļauj to atļauto piedevu sarakstā, kuras piesaistītas personai, kas atbild par to laišanu apritē, un kuras atļauts izmantot 10 gadus, kā paredzēts Direktīvā 70/524/EEK. (5) Pieteikuma novērtējums liecina, ka vajadzīgas noteiktas procedūras, lai aizsargātu darbiniekus no piedevas Sacox 120 microGranulate iedarbības. Šādu aizsardzību tomēr nodrošina, piemērojot Padomes 1989. gada 12. jūnija Direktīvu 89/391/EEK par tādu pasākumu īstenošanu, kas vajadzīgi, lai uzlabotu darbinieku drošību un veselības aizsardzību darbā [3]. (6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU 1. pants Piedevu Sacox 120 microGranulate, kas pieder pielikumā iekļautajai grupai "kokcidiostati un citas zāles", atļauts izmantot kā piedevu dzīvnieku ēdināšanā saskaņā ar pielikumā izklāstītajiem nosacījumiem. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 21. oktobrī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 269, 21.10.2003., 3. lpp. [3] OV L 183, 29.6.1989., 1. lpp. -------------------------------------------------- PIELIKUMS "Piede- vas reģist- rācijas numurs | Par piedevas laišanu apritē atbildīgās personas nosaukums un reģistrācijas numurs | Piedeva (tirdzniecības nosaukums) | Sastāvs, ķīmiskā formula, apraksts | Dzīvnieku suga vai kategorija | Maksimālais vecums | Minimā- lais saturs | Maksimālais saturs | Citi noteikumi | Atļaujas termiņš | mg aktīvās vielas uz kg kompleksās barības | mg aktīvās vielas uz kg kompleksās barības | Kokcidiostati un citas zāles E766 | Intervet International bv | Salinomicīnnātrijs 120 g/kg (Sacox 120 microGranulate) | Piedevas sastāvs: Salinomicīnnātrijs: 120 g/kgSilīcija dioksīds: 10 – 100 g/kgKalcija karbonāts: 350 – 700 g/kgAktīvā viela: Salinomicīnnātrijs,C42H69O11Na,CAS numurs: 53003-10-4,poliētera monokarbonskābes nātrija sāls, ko iegūst Streptomyces albus (DSM 12217) fermentēšanāSaistītie piemaisījumi:< 42 mg eleofilīna/kg salinomicīnnātrija< 40 g 17-epi-20-dezoksisalinomicīna uz kg salinomicīnnātrija | Dējējcāļi | 12 nedēļas | 50 | 50 | Lietošanas pamācībā jānorāda: "Bīstami zirgu dzimtas dzīvniekiem un tītariem""Šī barība satur jonoforu: vienlaicīga lietošana ar dažām zālēm (piem., tiamulīnu) var būt kontrindicēta". | 11.11.2013" | --------------------------------------------------